Ich, Hans Waͤber von Nider Siggingen, den man nempt Meiger Hāns, ✳ bekenn offenlich mitt disem brieff, ✳ das ich anstatt der hochwirdigen, wolgebornen frowen, frow Agnesen, eptissin des wirdigen gotshus santt Fridlins ze Seckingen, Costentzer bistuͦms, und geborn graͤvin von Sultz, miner gnaͤdigen frowen, ✳ ze Froͤudnow, under der eschen an offner, friger stras und gewonlicher richtstatt als ir gnaden amptman und richter daselbs mitt offem, verbannē gericht und den hienachgenempten urteilsprechern ✳ offenlich zegericht gesessen bin und sich daselbs ingericht verfùrsprecht,
nach des gerichts recht gestelt habent ✳ die fromen, vesten und ersamen junckher Ludwig Zechender, schulth̄s ze Arow, Niclaus Fricker und Uͦlrich Ambuͤl, hofmeister, und Cuͦnrat Widmer, pfruͦnder
ze Kùngsfelden, all anstatt und mitt vollem gewalt ✳ der erwirdigen, geistlichen frowen, der eptissin und des convents ze Kùngsfelden, ✳ einer, ✳ und der andˀn sit ✳ Uͤli Ebi von Kilchdorf, an statt und mitt
vollem gewalt ✳ sin und Henslis Ebis, sins bruͦders. ✳ und offneten die genempten machtbotten anstatt und mitt gewalt als vor in gegēwùrtikeit Werna Stillis und Uͦlrich Leners, der ferren un̄
vischern ze Stilli, ✳ durch irn fùrsprechen, ✳ als den̄ die ersamen, wisen, min lieben herˀn, ✳ Jost Stadler von Switz, jetz vogt ze Baden, Benedict Heneggi von Bern, jetz vogt ze Schenkemberg, ✳ Cuͦnrat Arnolt,
schulthn̄ ze Brugg, und Peter Oͧwer, vogt im Siggental, die all zuͦgegen waren ✳ zwischent den genempten Ebin und den vischern ze Stilli, ir zweyūghalb umb die vischentzen daselbs ze Stilli, die jetwederteil meint im zuͦgehoͤren soͤllen ꝫcꝭ, umb das guͦt ze Froͤudnow, ✳ das ettwan junckher Lùpold Buͤsingers, seligen, ✳ gesin ✳ und die Ebi von Hansen Freydinger, selig, mitt zuͦgehoͤrd vischentzen un̄ andˀm,
nach in̄halt ir briefen ✳ ankomen ist ✳ ꝫcꝭ, ✳ ein kouf berett ✳ und aber den genēpten minen gnedigen frowen von Kungsfeld₎ von wegen ir vars ze Stilli ✳ vorbehalten sie ✳ den kouff, ob si wellent zuͤ irn handē zuͦ¬
nemen und haben ꝫcꝭ, nach in̄halt des abredung, ✳ das ouch min frowen zuͦgesagt habent, ✳ also stuͤndent si da ingericht an ir statt und mitt irē gewalt, ✳ vertgung des koͧfs von den Ebinē ✳ ze erwartē und
nemen. ✳ und umb das die des gewisslicher ✳ nach abredung des koufs beschechen moͤcht, ✳ begertent si an die obgen̄ min herˀn, die den kouf, als vor stat, ✳ gemacht habēt, ✳ das si den nach irm bereden vor gericht ✳ offnen ✳ und man daruf der Ebinen brief, vorgemeldet, verhoͤren woͤlt ✳ und getruwten ✳ das ✳ billich und recht zuͦ sind, ✳ das ouch nach irm begeren und min, des richters, urfrag daruf ✳ mitt einheller
urteil ✳ also erteilt. ✳ und wart daruf der kouf, ✳ als vor stat, gemacht ✳ durch den vorgenēpten min hern den vogt von Baden von sin und siner mittgesellen wegen, vorgen̄t, ✳ ingericht geoffnet also, ✳ das
si der zweyūg halb, zwischent den egen̄ Ebinen und den Vischern von Stilli, mittnamen Werna Stillin, Uͦlrich Lener, Fridlin Mùsler und andˀn irn mittvischern daselbs, ✳ von wegen der vischētzē,
obgemeldet, do die Ebi meinten, die soͤlten inen zuͦ dem obgen̄ guͦt, das Hans Freydinger vom Buͤsinger gekouft hett und si vom Freydinger ankomen, wer zuͦgehoͤren, ✳ den̄ er, derselb Hans Freydinger,
hett von im, demselben Buͤsinger, all sin guͦt, gelegen ze Froͤudnow, burg, boͧmgarten, garten, acker, matten, holtz und veld, wun̄ und weid, wasser, vischentzen enhalb und dishalb der Aren und alles
das, ✳ das zuͦ desselben Buͤsingers und zuͦ siner vordˀn guͦt gehorte und von alterhar gehoͤrt hette, besuͦcht und unbesuͦcht, mitt aller zuͦgehoͤrde, nùtzit usgenomen, ✳ gekouft ✳ und wer im also der zit vor dē
gericht alhie under der eschen, do das jetzig ist, ✳ gevertiget fùr ein lechenguͦt vom gotzhus von Sekingen, obgen̄t, umb ein schilling pfēnigē jerlichs zins ꝫcꝭ, nach in̄halt des vertungbriefs, vorgemeldt,
darub̄ besigelt geben. ✳ das aber die vorgenempten vischer ✳ nitt ✳ sunder meinten, ✳ die selben vischentzen gehorten inen und den vischentzen daselbs zuͦ, ✳ die si ir herschaft vˀzinsen und verdienē muͤsten ꝫcꝭ.
mitt vil worten beiderteiln soͤlicher zweyūg halb fùrgewendt, ✳ zuͦletst nach vil und allen ergangnen sachen, alhie witer zemelden nitt notdurftig, nach zuͦsetzen und getruwen der sach ein kouff
berett und gemacht habent also, ✳ das den Ebinen umb und fùr dasselb guͦt ✳ mitt den vischentzen und aller zuͦgehoͤrd, als vor stat, und namlich fùr all ir gerechtikeit daran und zuͦ, nach in̄halt ir
briefen, vor und nachgemeldet, ✳ zwentzig und vier guldin Rinscher zuͦ kouff werden und damitt das guͦt und ir gerechtikeit daran und zuͦ, als jetz stat, eins ufrechten, redlichē, stetē, vesten und ewigē
koufs verkouft und die Ebin gantz davon sin, ouch ir brief und gerechtikeit, vorgemeldet, ✳ den koͤuffern uff bezalung des koufs ✳ ùbergeben ✳ un̄ den kouff vertigen soͤltent, ✳ als billich und recht wer. ✳ und woͤltē
die egen̄ min gnaͤdig frowen von Kùngsfeld den kouf also zuͦ ir handē habē und nemē, ✳ soͤlt er vorab ir sin von wegen ir vars daselbs. ✳ wer des nitt, ✳ soͤlten die obgen̄ Vischer von Stilli ✳ den kouf also habē und bezaln. ✳ und damitt si beidteil umb soͤlich obgemeldet ir zweyung verricht sin ✳ ꝫcꝭ, als den̄ soͤlichs mitt mer worten, hie witer zemelden ✳ nitt notdurftig, abgeredt sie ✳ uff soͤlich offnūg und vergicht des koufs, als
jetz stat, ✳ sind ouch nach in̄halt der vordern urteil ✳ die obgemeltē brief, ✳ so die Ebi umb soͤlich guͦt gehept und ingericht gezoͤugt habent, ✳ der drig und all an berment, an schrift, an insigeln und andˀm gantz,
guͤt, gerecht und unbresthaft gewesen und erschinen, sind ✳ ingericht verhoͤrt worden. und der erst was und ist der vertgungbrief, vorgemeldet, und mitt wilent der hochwirdigen, ✳ miner gnaͤdigē frowen,
frow Clarannan von Hochenklingen, der zit eptissin zuͦ Sekingen, von des gerichts wegen und darzuͦ mitt junckher Lùpolt Buͤsingers, vorgenēpt, ✳ angehenckten insigeln besigelt, ✳und bewist ouch den
kouf und die vertgung umb das obgen̄t guͦt mitt den vischentzen und andrer zuͦgehoͤrd, wie vorgemeldet ist ✳ eigenlich. ✳ der ander brief bewist den willen und gewalt dem selben Buͤsinger vō siner
gemachel zum kouff geben. ✳ der dritt wist umb den turn daselbs ze Froͤudnow ꝫcꝭ, alles mitt vil worten, ir in̄halt ✳ und alhie witer zemelden nitt notdurftig. ✳ ✳ uff das alles, so vorstat, un̄ dē nach
begerten die egen̄ machtbotten an statt, als vor stat, durch ir fùrsprechen von den Ebinen vertgung des koufs, als billich und recht wer. ✳ und der vorgenēpt Uͤli Ebi ✳ antwurt daruf durch sin fùrsprechē
anstatt un̄ mitt gewalt sin und Henslis, sins bruͤders, vorgen̄t, ✳ das soͤlichs billich, den̄ si beid umb die zwentzig und vier guldin darub̄ der kouf, wie vor stat, berett von minen frowē von Kùngsfeld₎
in ir und ir erben nutz und notdurft gantz bezalt und des bekantlich werent, ✳ und er woͤlt ouch daruf die vertgung nach recht tuͦn, ✳ und begert mitt urteil underwist werden wie ✳ und satzt ouch
das zuͦ urteil. ✳ dar in aber Werna Stilli und Uͦlrich Lener, vorgeschribn̄, von ir und ir mittvischern wegen ze Stilli ✳ retten und meinten, ✳ als ouch vorgemeldet ist, die vischentzen daselbs ze Stilli,
so die Ebi also ze verkouffen und vertigen meintē, gehorten inen und in ir vischentzē daselbs, die si ir herschaft vˀzinsen und vˀdienen muͤsten ✳ und nitt den Ebinē zuͦ, ✳ und die Ebi hettēt ouch daran
dehein gerechtikeit, noch nùtzit ze verkouffen, noch vertigē, ✳ und si verspreͣchent ouch das und deshalben ir gerechtikeit ✳ daruf. aber Uͤli Ebi anttwurt und meint dieselben vischentzē ze Stilli gehortē
zuͦ dem obgen̄ guͦt nach in̄halt ir briefen, vorgemeldet, und werent mitt dem guͦt sin und sins bruͦders und si hetten ouch die mitt ✳ dem guͦt ze verkouffen und ze vertigen und inē darub̄ nùtzit
ze antwurten, noch si inen daran zeweren, noch ze versprechen und woͤlten ouch das tuͦn, so verˀ recht wer, und satzt das zuͦ urteil. ✳ die ouch nach min, des obgen̄ richters, urfrag darub̄ gesprochen
und damitt einhellenklich zuͦ recht erteilt wart, ✳ woͤltent die megenātē vischer in den kouf und des vertgung ùtzit reden, versprechen, weren oder tuͦn, ✳ das soͤlten und moͤchten si ingericht verfùrsprechet
und nach des gerichts recht ✳ tuͦn ✳ und darub̄ das recht volgan. und uff die urteil hand sich dieselben vischer, dickgen̄t, ingericht mitt eim fùrsprechen nach recht gestelt und durch den geofnet und gemeint glicher wise, als vor stat, ✳ mittnamē das dieselben vischentzen inen und zuͤ irn vischentzē daselbs, die si ir herˀschaft verzinsen und verdienen muͤsten und die Ebi hettten nùtzit daran un̄ derhalb nùtzit ze verkouffen, noch vertigē und si vˀspreͣchen ouch, das an ir und ir mittvischer statt ✳ und deshalben ir aller gerechtikeit, ✳ suss rettent si inden kouf noch vertgung gantz nùtzit ✳ daruf
und wider antwurt Uͤli Ebi anstatt als vor und ouch glicher wise durch sin fùrsprechen, ✳ die vischentzen gehortē zuͦ dem obgen̄ guͦt, nach in̄halt ir briefen, dickgemeldet, ✳ und werent ir ✳ und damitt
wie vor staͧt gekouft und verkouft, ✳ und er getruwte ouch, si soͤlten dabi nach in̄halt ir briefen ✳ beliben ✳ und die selben ir brief mitt ir in̄halt in craft bestaͧn, und das alles mitt urteil und recht, dahin er
dz satzte, beken̄t werden. ✳ also uff soͤlich ir beiderteiln fùrwenden und daruf ir nachred inglicher meynūg, ✳ mitt vil worten beiderteiln, her in̄ witer zemelden nitt notdurftig ist, nach zuͦsatz des rechtē
und min, des vilgen̄ richters, urfrag darub̄ mitt einheller gesamnoter urteil uff den eyd erteilt und damitt zuͦ recht gesprochen, ✳ das die obgemelten verhoͤrten brief mitt aller ir in̄halt in kraft
bestàn und bliben soͤltent, ✳ si wurdent den̄ von den vilgen̄ vischern ✳ mitt recht ✳ vor dem gericht alhie under der eschen, do daz jetzig ist, ✳ und nach desselben gerichts recht und gewonheit abgesetzt, als
recht wer, ursachhalb, das der vilgemeldet vertgungbrief, der die vischentzen in und zuͦ dem guͦt nach siner in̄halt bewist, ✳ vor demselbē gericht ze geben erteilt ✳ und davon versigelt geben, ✳ ouch
deshalbn̄ vor maln die sach und von der wegen si beidteil die Ebi und die vischer, dickgen̄t, von unser gnedigen herˀn, der eydgnossen ràtsbotten, der zit ze Baden vˀsamnot, ✳ uff vˀhoͤrung ir zweyung,
vorgemeldet, ✳ mitt ir erkantnisse ✳ fùr dasselb gericht alhar under die eschen zuͦ recht gewist worden sind ✳ nach in̄halt derselben ir erkan̄tnisse, der zit beschechen, und uns wissent ✳ und daruf moͤchtē
ouch die Ebi den kouff, wie vor stat, vertigen, als der abgerett und recht wer. ✳ und daruf satzt Uͤli Ebi, vilgen̄t, durch sin fùrsprechen, als vor ✳ zuͦ recht, ✳ wie er die vertgung tuͦn soͤlt, ✳ des zuͦrecht ✳
gnuͦg und die koͤuffer jetz und hinfùr allweg daran habent und bestantlich wer, und wart darub̄ nach min, des richters urfrag, aber mitt einheller, gesamnoter urteil uff den eyd erteilt und zuͤrecht beken̄t,
das er, der vilgenēpt Uͤli Ebi, an statt sin selbs und Henslis Ebis, sins bruͦders, und mitt ir gewalt, ✳ ouch fùr si beid und all ir erben und nachkomen den obgen̄ kouff umb das vilgenēpt guͦt ze Froͤudnow
mitt den vischentzen und aller andrer zuͦgehoͤrd und aller ir gerechtikeit daran und zuͦ, nach in̄halt der vilgemelten briefen und immas, als vor eigenlich gemeldet ist, ✳ an min, des vilgen̄ richters,
hand und des gerichts stab von des gerichts wegen ✳ ledklich ufgeben und sich des entzichen, ✳ ouch damitt dieselben vilgemelten brieff mitt ir gewaltsami ✳ ùbergeben und ich, der richter, den̄ un̄ daruf den kouff und das vilgen̄t guͦt mitt den vischentzen und aller andrˀ zuͦgehoͤrd, ouch all ir gerechtikeit daran und zuͦ, wie vor stat, ✳ und damitt die vilgen̄ brief mitt ir gewaltsami ✳ vō wegē des
gerichts inantwurten und geben soͤlt ✳ den obgeschribnen machtbotten und in ir hand, anstatt und zuͦ handen der obgenēpten miner gnedigen frowen und ir gotzhus und nachkomen ze Kùngsfeld₎
und si des ingewalt und gewerd setzen ✳ das alles in̄zehaben, zenutzen, zeniessen, zebesitzen, zebesetzen und ze entsetzen und namlich in die und allweg damitt und deshalben zetuͦnd und lassent, als
mitt dem iren und nach irē nutz und willen ✳ aͧn der Ebin und aller ir erbn̄ und nachkomen, ✳ ouch mengklichs von ir wegen irren und widersprechen. ✳ si, dieselben Ebi, soͤlten ouch fùr sich, ir erbē
und nachkomen ✳ minen frowen, irm gotzhus und nachkomen ze Kùngsfeld₎ dis koufs und diser vertgung mitt ir in̄halt recht weren sin und inen des guͦt sicher, redlich, volkomē, werschaft und
was sich derhalb gebùrt ✳ nach dem rechten tuͦn, wo, wen̄, wie, gen wem und als dick inen das notdurftig ist oder wirt. und dawider noch wider disen kouff, dis vertgung, noch eynich
ir in̄halt niemer komen, reden, werben noch tuͦn, sunder das alles war und staͤt halten, jetz und hinfùr, allweg also, das si, ✳ ir erben und nachkomen davor noch wider gantz nùtzit behelfen,
schirmen, noch sin sol, ùberal in eynich wise. ✳ dis ufgeben in antwurten und anders, so vor staͧt, ist alles ingericht mitt recht und nach in̄halt der urteil darub̄ gesprochen, ✳ nach aller
notdurft und wie sich zuͦrecht gebùrt, hat ouch mitt aller sicherheit und gewarsami, worten und wercken, darzuͦ gehoͤrēt und notdurftig, vollvertiget, volfuͤrt, bestetiget und beschechen
immassen, das aber daruf nach min, des richters, urfrag mitt einheller urteil ✳ bekennt wart uff den eyd, ✳ das es alles jetz und hinfùr allweg billich craft, macht und handveste habē,
stet beliben und die koͤuffer daran habent sin soͤltent, aͧn alles bekrencken und widertriben, alles nach recht, sitt und gewonheit des gerichts, alhie under der eschen und miner gnedigen frowen und ir gotzhus zuͦ Sekingen, von des wegen alles luter, aͧn all boͤsfùnd, arglist und geverd. ✳ der dickgen̄t Hensli Ebi hàt ouch zuͦ dem das Uͤli Ebi, sin bruͦder, den kouf, wie vor
staͧt, an ir beider statt und mitt sinē gewalt volvˀtiget und volfuͤrt, hat ✳ denocht zuͦ, noch merer sicherheit ✳ den kouf und das alles, so vor stat, an min, des richters hand nach aller notdurft und als das
mitt der urteil ingericht erteilt und beslossen was ✳ fùr sich und all sin erben und nachkomen ✳ ufgebn̄ ✳ und zehalten und tuͦnd ✳ gelopt und vˀsprochen ✳ glichen wise, als Uͤli Ebi, sin bruͦder, ✳ wie vor ✳
staͧt, ✳ alles ungevarlich. ✳ und sind hiebi ingericht und des urteilsprecher gesin ✳ die erbern Heini Widmer von Birmistorf, Peter Oͧwer, Hans Schmid, Hensli Ebi, der elter, Cuͦni Bùschli, Uͤli und Hensli Zender, all von Nider und Ober Siggingen, Heintz Meiger von Kilchdorf und ander erber lùten gnuͦg. ✳ ✳ und des alles zewarem, steͣtem, vestē und ewigē urkùnd haͧt die obgenant, min gneͣdig frow,
frow Agnes, eptissin zuͦ Sekingen und graͤvin von Sultz, ir gnaden aptie insigel uff min, des richters, anbringen der sach von des gerichtz der saͤcher und miner bett wegen, doch irn gnaden,
irm gotzhus und nachkomen ze Sekingen an dem obgemelten, ir erbzins und des gerechtikeit als ouch das ingericht durch mich, den richter, vorbehept ist und suss in allweg unvergriffen
und aͧn schaden offenlich tuͦn hencken an disen brief, ✳ der minē gneͣdigen frowen und ir gotzhus zuͦ Kùngsfeld₎ nach ir machtbotten, obgenēpt, muͦtūg vom gericht also zegeben erteilt, ✳ und alles
beschechen ist ✳ des tags und jars, do man zalt von Cristi gebùrt vierzechenhundertsechzig und fùnf jar, ✳ uff den nechsten cistag vor dem heiligen uffart tag desselbn̄ unsers lieben hern
jhesu Cristi. ✳